РЕПУБЛИКА СРБИЈА

НАРОДНА СКУПШТИНА

Одбор за финансије, републички

буџет и контролу трошења јавних средстава

5. новембар 2012. године

ПРЕДСЕДНИКУ НАРОДНЕ СКУПШТИНЕ

На основу члана 157. став. 6. Пословника Народне скупштине, на Предлог закона о изменама и допунама Закона о Народној банци Србије, Одбор за финансије, републички буџет и контролу трошења јавних средстава подноси следеће амандмане:

АМАНДМАН I

После члана 6. додаје се члан 6а који гласи:

„У члану 21а после става 4. додаје се нови став 5, који гласи:

’Ако директору Управе за надзор престане функција пре истека мандата, нови директор Управе за надзор бира се на период до истека мандата директора коме је функција престала.‘.

Досадашњи став 5. постаје став 6.”.

О б р а з л о ж е њ е

Овим амандманом обезбеђује се континуитет у раду и консекутивност при избору директора Управе за надзор над финансијским институцијама, као што је то предложено и за вицегувернере и чланове Савета гувернера Народне банке Србије.

АМАНДМАН II

У члану 13. после става 3. додаје се нови став 4, који гласи:

„Ако директору Управе за надзор над финансијским институцијама изабраном у складу са ставом 3. овог члана функција престане пре истека мандата, нови директор Управе бираће се на период до истека мандата директора коме је функција престала.”.

Досадашњи ст. 4. и 5. постају ст. 5. и 6.

О б р а з л о ж е њ е

Овим амандманом врши се усаглашавање с претходним амандманом, како би се и прелазним одредбама обезбедили континуитет у раду и консекутивност при избору директора Управе за надзор над финансијским институцијама, као што је то предложено и за вицегувернере и чланове Савета гувернера Народне банке Србије.

ПРЕДСЕДНИК ОДБОРА

Весна Ковач